smcproject/ml-wiki-sentences huggingface dataset:
എന്നാൽ ഈ പരാമർശത്തിൽ അഹല്യ ഇന്ദ്രൻ എന്ന ദേവനാൽ ധർമ്മത്തിനെതിരെ പ്രാപിക്കപ്പെട്ട യുവതിയായി പറഞ്ഞിട്ടില്ല എന്നു മാത്രമല്ല, ഇന്ദ്രനെ "ഗൗതമൻ എന്നു വിശേഷിപ്പിക്കപ്പെടുന്നവൻ" എന്നും പറഞ്ഞിരിക്കുന്നു.
അഹല്യ എന്ന വാക്ക് അ-ഹല്യ എന്നാണ് മനസ്സിലാക്കേണ്ടത്.
ഹലം എന്നാൽ കലപ്പ .
ഹല്യ എന്നാൽ കലപ്പ ചെന്നത് / ചെല്ലുന്നത്; അഹല്യ എന്നാൽ കലപ്പ ചെല്ലാത്തത് / ചെല്ലാൻ സാധിക്കാത്തത്.
ഇത് അഹല്യമായ മൃതഭൂമിക്കുള്ള പേർ ആയിരുന്നിരിക്കണം.
മൃതമായ ഭൂമിയെ തന്റെ അമൃതുതുല്യമായ മഴ കൊണ്ട് ജീവിപ്പിക്കുന്ന പർജ്ജന്യ ദേവനായ ഇന്ദ്രനായിരുന്നിരിക്കണം പിൽക്കാലത്തെ കെട്ടുകഥകളിലും ഐതിഹ്യങ്ങളിലും പരിഹസിക്കപ്പെട്ടത്.
ഇത് ഭിൽ ഗോത്രവർഗ്ഗക്കാരുടെ രാമായണത്തിലും കാണാം.
രവീന്ദ്രനാഥ് ടാഗോർ ഉൾപ്പെടെ ധാരാളം പേർ ഈ സിദ്ധാന്തത്തെ അനുകൂലിക്കുന്നു.
അദ്ധ്യാത്മരാമായണം
പല കൃതികളിലും അഹല്യാ-ദേവേന്ദ്ര കഥ വളരെ വിസ്തരിച്ചു തന്നെ പ്രതിപാദിക്കുന്നുണ്ട്.
തുഞ്ചത്ത് രാമാനുജന്റെ അദ്ധ്യാത്മരാമായണത്തിൽ അഹല്യാമോക്ഷത്തിൽ ഈ കഥ പറയുന്നു.
അതിസുന്ദരിയായിരുന്ന അഹല്യാദേവിയെ കാണാൻ പലപ്പോഴും ദേവേന്ദ്രൻ ആശ്രമത്തിൽ വരാറുണ്ടായിരുന്നു.
പുത്രനെ കാണാനെന്നുള്ള പേരിൽ ദേവേന്ദ്രന്റെ സന്ദർശനത്തിൽ സംശയാതീനനായുന്നു മഹർഷി.
ഒരിക്കൽ രാത്രിയിൽ അക്കാലത്ത് ഇന്ദ്രൻ വന്ന് നേരം വെളുക്കാറായി എന്നസൂത്രത്തിൽ ഗൗതമനെ ആശ്രമത്തിൽ നിന്നകറ്റുകയും അതിനുശേഷം അഹല്യയുടെ അടുത്ത് ഗൗതമ രൂപത്തിൽ എത്തികയും ചെയ്തു.
ഗംഗാനദിയിൽ സ്നാനം ചെയ്യാൻ ചെന്ന മുനി, നിശ്ചലമായി (ഉറങ്ങുന്നു വെന്നു സങ്കല്പം) ഒഴുകുന്ന ഗംഗാനദിയെ കണ്ട്, തനിക്കു സമയം തെറ്റിപ്പോയി എന്നു മനസ്സിലാക്കിയ മുനി തിരിച്ചുവന്നപ്പോൾ, നടന്ന സംഗതികൾ ഗ്രഹിച്ച് ശാപശക്തിയാൽ ഇന്ദ്രനേയും അഹല്യയേയും ശപിച്ചു.
മുനി ശാപം
ഗൗതമ മഹർഷി ദേവേന്ദ്രനെ സഹസ്രഭഗനായും, അഹല്യയെ ശിലയായും ശപിച്ചു.
ദേവന്മാരുടെ അപേക്ഷയനുസരിച്ച് ദേവേന്ദ്രനെ പിന്നീട് സഹസ്രാക്ഷനായി മാറ്റി, ശാപമോക്ഷത്തിനായി ത്രിമൂർത്തീമാരെ തപസ്സു ചെയ്ത് പൂർണ്ണ ശാപമോക്ഷം വരാൻ അനുഗ്രഹിക്കുകയും ചെയ്തു.
അഹല്യക്ക് ത്രേതായുഗം വരെ കാത്തിരിക്കാനും ത്രേതായുഗത്തിൽ മഹാവിഷ്ണുവിന്റെ പാദ-സ്പർശനത്തിൽ ശാപമോക്ഷം ലഭിക്കുമെന്നും അനുഗ്രഹിക്കുകനുണ്ടായി.
ഇത് നടക്കുന്നത് കൃതയുഗത്തിലായിരുന്നു.
അഹല്യാമോക്ഷം അഹല്യാമോക്ഷം - രാജാരവിവർമ്മയുടെ ചിത്രത്തിൽ
അഹല്യാമോക്ഷത്തെ പറ്റി അദ്ധ്യാത്മരാമായണത്തിൽ ബാലകാണ്ഡത്തിലും, വാല്മീകി രാമായണത്തിൽ അയോദ്ധ്യാകാണ്ഡത്തിലും വിസ്തരിക്കുന്നുണ്ട്.
വിശ്വാമിത്രന്റെ യാഗരക്ഷയ്ക്കായി ദശരഥാനുവാദത്തോടെ വിശ്വാമിത്രനൊരുമിച്ച് യാത്രതിരിച്ച രാമ-ലക്ഷ്മണന്മാർ യാഗരക്ഷക്കു ശേഷം വൈദേഹ രാജ്യത്തേക്കു പോകുകയും ജനകരാജധാനിയിലേക്കുള്ള വഴിയിൽ ശിലാരൂപിണിയായ അഹല്യയെ വിശ്വാമിത്രൻ അവർക്കു കാണിച്ചുകൊടുക്കുന്നതും, രാമപാദ സ്പർശം കൊണ്ട് അവൾക്കു ശാപമോചനം സിദ്ധിക്കുകയും ചെയ്തുവത്രെ.
വാല്മീകി രാമായണം
വാല്മീകി രാമായണത്തിലാണ് ആദ്യമായി ഇന്ദ്ര-അഹല്യാ രഹസ്യബന്ധവും അഹല്യാശാപവും മോക്ഷവും പരാമർശിച്ചിരിക്കുന്നത്.
എന്നാൽ, വാല്മീകി രാമായണത്തിലെ അഹല്യ, ഗൗതമരൂപിയായ ഇന്ദ്രനെ തിരിച്ചറിയുകയും, സ്വമനസാ ഇന്ദ്രനെ അനുവദിക്കുകയും ചെയ്യുന്നു.
തന്റെ ആഗ്രഹം സഫലീകരിച്ച ഇന്ദ്രനോട് തിരിച്ച് മടങ്ങുവാനും തന്നെയും ദേവദേവനേയും ഗൗതമകോപത്തിൽ നിന്ന് സംരക്ഷിക്കുവാനും അഹല്യ മുന്നറിയിപ്പ് നൽകുന്നു.
എന്നാൽ, ഗൗതമൻ, തന്റെ വേഷധാരിയായ ഇന്ദ്രനെ ആശ്രമത്തിൽ കാണുകയും, സംഗതികൾ മനസ്സിലാക്കുകയും ചെയ്യുന്നു.
തുടർന്ന് അഹല്യയെയും ഇന്ദ്രനെയും ശപിക്കുന്നു.
ഗൗതമൻ, ഇന്ദ്രന് വൃഷണങ്ങൾ നഷ്ടമാകട്ടെ എന്നു ശപിക്കുന്നു.
തുടർന്ന് അഹല്യ ആയിരമാണ്ടുകൾ അദൃശ്യയായി വായുപാനം മാത്രം നടത്തി ആശ്രമപരിസ്സരത്തിൽ കഴിയട്ടെ എന്നും ശപിക്കുന്നു.
എന്നാൽ, ത്രേതായുഗത്തിൽ രാമൻ ആശ്രമം സന്ദർശിക്കുന്ന സമയേ അഹല്യ ശാപമുക്തയാകുമെന്നും ഗൗതമൻ ഉറപ്പ് നൽകി.
തുടർന്ന്, ആശ്രമം വിട്ട് ഗൗതമൻ ഹിമാലയത്തിലേക്ക് തപസ്സിനു ഗമിച്ചു.
തത്സമയം, ദേവന്മാർ ഇന്ദ്രന് മേഷവൃഷണങ്ങൾ വച്ചു പിടിപ്പിക്കുന്നതായും വാല്മീകിരാമായണത്തിൽ കാണുന്നു.
പിന്നീട് ആശ്രമസമീപം വിശ്വാമിത്രൻ , രാമനോട് അഹല്യയെ തത്സ്ഥിതിയിൽ നിന്നും മോചിപ്പിക്കാൻ ആവശ്യപ്പെടുന്നു.
തുടർന്ന് രാമലക്ഷ്മണന്മാർ ആശ്രമം പ്രവേശിക്കുമ്പോൾ തപഃശക്തിയാൽ ജ്വലിക്കുകയും മേഘാവൃതനായ സൂര്യനെപ്പോലെ ലോകത്തിന് അദൃശ്യയുമായ അഹല്യയ്ക്ക് ശാപമുക്തി ലഭിക്കുകയും പൂർവസ്ഥിതി പ്രാപിക്കുകയും ചെയ്യുന്നു.
ദൃശ്യയായ അഹല്യയെ രാമൻ, വിശ്വാമിത്രവചനപ്രകാരം, പരിശുദ്ധയായി വാഴ്ത്തുന്നു.
തുടർന്ന് രാമൻ, അഹല്യയുടെ കാൽ തൊട്ടു വന്ദിക്കുകയും, അഹല്യയുടെ സത്കാരം സ്വീകരിക്കുകയും ചെയ്യുന്നു.
അവലംബം ↑ അയോദ്ധ്യാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ കിഷ്കിന്ദാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ അയോദ്ധ്യാകാണ്ഡം -- രാമായണം , മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ ഉത്തരരാമായണം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ ↑ ↑ ↑ {{ cite book }} : Check | isbn= value: invalid character ( help ) ↑ Datta, Nilanjana Sikdar (2001).
"Valmiki-Ramayana – an Approach by Rabindranath Tagore".
In Dodiya, Jaydipsinh.
Critical Perspectives on the Rāmāyaṇa .
Sarup Sons.
ISBN 978-81-7625-244-7.
↑ അയോദ്ധ്യാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ അയോദ്ധ്യാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ അഹല്യാമോക്ഷം, അയോദ്ധ്യാകാണ്ഡം -- രാമായണം, മലയാള വിവർത്തനം -- വിദ്യാരംഭം പബ്ലീഷേഴ്സ് -- ഡോ. പി.എസ്.വാര്യർ ↑ Ray, Pratibha (2007).
"Ahalya's Voyage: From Transgression to Transcendence".
In Bhattacharya, Pratip.
Revisiting the Pancha Kanyas : Proceedings of the National Seminar, Kolkata, 2003 .
Eastern Zonal Cultural Centre in association with Bookworks.
pp. 22–30.
↑ Goldman, Robert P. (1990).
The Ramayana of Valmiki: Balakanda .
The Ramayana of Valmiki: an Epic of Ancient India 1 .
ISBN 978-0-691-01485-2.
↑ Bhattacharya, Pradip (March–April 2004).
"Five Holy Virgins, Five Sacred Myths: A Quest for Meaning (Part I)" (PDF).
Manushi (141).
അഹമ്മദ്‌നഗർ ജില്ല
മഹാരാഷ്ട്ര സംസ്ഥാനത്തിലെ ഏറ്റവും വലിയ ജില്ലയാണ് അഹമ്മദ്‌നഗർ ജില്ല (മറാഠി ഉച്ചാരണം: [əɦ(ə)məd̪nəɡəɾ]).
ചരിത്രപ്രസിദ്ധമായ അഹമ്മദ്‌നഗർ നഗരമാണ് ജില്ലയുടെ ആസ്ഥാനം.
ജില്ലയിലെ ഏറ്റവും വലിയ നഗരങ്ങൾ അഹമ്മദ്‌നഗർ , സംഗംനേർ എന്നിവയാണ്.
മധ്യകാലഘട്ടത്തിലെ (1496-1636 CE) അഹമ്മദ്‌നഗർ സുൽത്താനേറ്റിന്റെ ആസ്ഥാനമായിരുന്നു ഇത്.
സായി ബാബയുമായി ബന്ധപ്പെട്ട ഷിർദി, മെഹർ ബാബയുമായി ബന്ധപ്പെട്ട മെഹറാബാദ്, ശനിദേവന്റെ പ്രശസ്തമായ ക്ഷേത്രമുള്ള ശനിശിംഗനാപൂർ , ദത്താത്രേയ പ്രഭുവിന്റെ ദേവ്ഗഡ് എന്നീ പട്ടണങ്ങൾക്ക് പേരുകേട്ടതാണ് ഈ ജില്ല.
അഹമ്മദ്‌നഗർ ജില്ല നാസിക് ഡിവിഷന്റെ ഭാഗമാണ്.
വടക്കുകിഴക്ക് ഔറംഗബാദ് ജില്ലയും വടക്ക് പടിഞ്ഞാറ് നാസിക് ജില്ലയും തെക്കുപടിഞ്ഞാറ് താനെ , പൂനെ ജില്ലകളും തെക്ക് സോലാപൂർ ജില്ലയും തെക്കുകിഴക്ക് ബീഡ് ജില്ലയുമാണ് അഹമ്മദ്‌നഗർ ജില്ലയുടെ അതിർത്തികൾ.
ജില്ലയുടെ മൊത്തം ഭൂമിശാസ്ത്രപരമായ വിസ്തീർണ്ണം 17048 ച.
ഇത് മഹാരാഷ്ട്ര സംസ്ഥാനത്തിൻ്റെ മൊത്തം വിസ്തൃതിയുടെ 5.6 ശതമാനമാണ്.
അഹമ്മദ് ദേവർകോവിൽ
കേരളത്തിന്റെ തുറമുഖം, പുരാവസ്തു വകുപ്പ് മന്ത്രിയും ഇന്ത്യൻ നാഷണൽ ലീഗ് അഖിലേന്ത്യ  സെക്രട്ടറിയും,സംസ്ഥാന കമ്മിറ്റി പ്രസിഡണ്ടും പതിനഞ്ചാം കേരള നിയമസഭയിൽ കോഴിക്കോട് സൗത്ത് മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് അഹമ്മദ് ദേവർകോവിൽ .
2021-ലെ തിരഞ്ഞെടുപ്പിൽ , മുസ്ലിം ലീഗിന്റെ സിറ്റിങ് സീറ്റ് ആയിരുന്ന കോഴിക്കോട് സൌത്തിൽ നിന്നും മുസ്ലീംലീഗിലെ നൂർബിന റഷീദിനെ  12,459 വോട്ടുകൾക്ക് പരാജയപ്പെടുത്തിയാണ് അഹമ്മദ് ദേവർകോവിൽ നിയമസഭയിലേക്ക് എത്തിയത്.
അദ്ദേഹത്തിൻ്റെ ആദ്യ നിയമസഭാ തിരഞ്ഞെടുപ്പു കൂടിയായിരുന്നു ഇത്.
മുസ്ലിം ലീഗിൻ്റെ വിദ്യാർഥി സംഘടനയായ എം.എസ്.എഫിന്റെ കായക്കൊടി പഞ്ചായത്ത് പ്രസിഡന്റ്, കോഴിക്കോട് ജില്ല സെക്രട്ടറി എന്നീ പദവികൾ വഹിച്ചിട്ടുണ്ട്.
അടിയന്തരാവസ്ഥ കാലത്തെ വിദ്യാർഥി പ്രക്ഷോഭങ്ങളിൽ പങ്കെടുത്തിരുന്നു.
1994 ൽ ഡൽഹിയിൽ ചേർന്ന പ്രഥമ ഐ.എൻ.എൽ രൂപീകരണ കൺവെൻഷനിലും പങ്കെടുത്തിരുന്നു.
നിലവിൽ ഐ.എൻ.എൽ അഖിലേന്ത്യാ ജനറൽ സെക്രട്ടറിയാണ്.
Constituency: Kozhikode South O.S.N. Candidate Party Total Votes % of Votes 1 Ahammad Devarkovil Indian National League 52,557 44.15 2 Adv. Noorbeena Rasheed Indian Union Muslim League 40,098 33.68 3 Navya Haridas Bharatiya Janata Party 24,873 20.89 4 P. Hareendranath Democratic Social Justice Party 410 0.34 5 Adv. Mubeena Independent 513 0.43 6 NOTA 603 0.51 Total 1,19,054 അവലംബം
അഹമ്മദ് സെക്കൂ ടൂറെ ഇംഗ്ലീഷ് വിലാസം https://ml.wikipedia.org/wiki/Ahmed_Sekou_Toure
ആഫ്രിക്കൻ രാഷ്ട്രീയ നേതാവും ഗിനി റിപ്പബ്ലിക്കിന്റെ ആദ്യ പ്രസിഡന്റുമാണ് അഹമ്മദ് സെക്കൂ ടൂറെ (ജനുവരി  9, 1922 - മാർച്ച് 26, 1984).
ഒരു കർഷകന്റെ പുത്രനായി 1922 ജനു.
9-ന് ഇദ്ദേഹം ഗിനിയിലെ ഫറനാ എന്ന സ്ഥലത്തു ജനിച്ചു.
കൊനാക്രിയിലെ സ്കൂളുകളിലായിരുന്നു ഇദ്ദേഹം ആദ്യകാല വിദ്യാഭ്യാസം നടത്തിയത്.
ടെക്നിക്കൽ സ്കൂളിൽ പഠിച്ചുകൊണ്ടിരിക്കെ ഭക്ഷ്യസമരത്തിനു നേതൃത്വം നൽകിയതിന്റെ പേരിൽ ഇദ്ദേഹത്തെ സ്കൂളിൽനിന്നും പുറത്താക്കി.
ഫ്രഞ്ച് കോളനി ഭരണകൂടത്തിന്റെ പോസ്റ്റ് ആൻഡ് ടെലികമ്യൂണിക്കേഷൻസ് വകുപ്പിൽ 1941-ൽ ഉദ്യോഗസ്ഥനായ ടൂറെ തൊഴിലാളി യൂണിയൻ പ്രവർത്തനങ്ങളിൽ വ്യാപൃതനായിരുന്നു.
തുടർന്നുള്ള വർഷങ്ങളിൽ തൊഴിലാളി നേതാവെന്ന നിലയിൽ അംഗീകാരം നേടുകയും 1945-ൽ പോസ്റ്റൽ ജീവനക്കാരുടെ സംഘടനയുടെ ജനറൽ സെക്രട്ടറി സ്ഥാനത്തെത്തുകയും ചെയ്തു.
ഇദ്ദേഹം 1946-ൽ ഗിനിയിലെ ട്രഷറി ഡിപ്പാർട്ട്മെന്റിൽ നിയമിതനായി.
താമസിയാതെ ട്രഷറി ജീവനക്കാരുടെ സംഘടനയുടെ സെക്രട്ടറി ജനറലായി.
ഈ കാലയളവിൽ ടൂറെയുടെ പ്രവർത്തനം രാഷ്ട്രീയ രംഗത്തേയ്ക്കും വ്യാപിച്ചിരുന്നു.
ആഫ്രിക്കൻ ഡെമോക്രാറ്റിക് റാലി എന്ന രാഷ്ട്രീയ സംഘടനയുടെ സ്ഥാപകാംഗമായിരുന്ന ടൂറെയ്ക്ക് അതിന്റെ ഉപാദ്ധ്യക്ഷനാകാനും കഴിഞ്ഞു.
രാഷ്ട്രീയ പ്രവർത്തനത്തിന്റെ പേരിൽ ജോലിയിൽ നിന്നും പുറത്താക്കിക്കൊണ്ടു ഗവൺമെന്റ് ഇദ്ദേഹത്തെ നേരിട്ടു.
ഇതോടെ ഇദ്ദേഹം മുഴുവൻസമയ രാഷ്ട്രീയ പ്രവർത്തകനും ട്രേഡ് യൂണിയൻ പ്രവർത്തകനുമായി മാറി.
തുടർന്ന് ഗിനിയൻ ഡെമോക്രാറ്റിക് പാർട്ടി എന്നൊരു രാഷ്ട്രീയ കക്ഷി സ്ഥാപിക്കുന്നതിന് ടൂറെ നേതൃത്വം നൽകി.
1950-ഓടുകൂടി ജനറൽ വർക്കേഴ്സ് ഫെഡറേഷൻ എന്ന സംഘടനയുടെ സെക്രട്ടറി ജനറൽ ആയ ടൂറെയ്ക്ക് 1952-ൽ ഗിനിയൻ ഡെമോക്രാറ്റിക് പാർട്ടിയുടെ സെക്രട്ടറി ജനറൽ പദവിയിലേക്കുമുയരാൻ സാധിച്ചു.
1956-ൽ കൊനാക്രിയിലെ മേയറായും ഇതേവർഷംതന്നെ ഫ്രഞ്ച് നാഷണൽ അസംബ്ലിയിലേക്കുള്ള ഗിനിയുടെ പ്രതിനിധിയായും തെരഞ്ഞെടുത്തുകൊണ്ട് ജനങ്ങൾ ഇദ്ദേഹത്തെ അംഗീകരിക്കുകയാണു ചെയ്തത്.
1957-ൽ ജനറൽ യൂണിയൻ ഒഫ് വർക്കേഴ്സ് ഒഫ് ബ്ലായ്ക്ക് ആഫ്രിക്ക എന്ന പ്രമുഖ തൊഴിലാളി സംഘടന രൂപവത്കരിക്കുന്നതിൽ പ്രധാന പങ്കുവഹിച്ചിരുന്ന ടൂറെയ്ക്ക് അതിന്റെ പ്രസിഡന്റാകാനും അവസരമുണ്ടായി.
സ്വതന്ത്ര ഗിനി റിപ്പബ്ലിക്കിന്റെ ആദ്യ പ്രസിഡന്റായി ഇദ്ദേഹം തെരഞ്ഞെടുക്കപ്പെട്ടത് 1958-ലായിരുന്നു.
പിന്നീട് 1963-ലും 68-ലും 74-ലും 80-ലും ഇദ്ദേഹം വീണ്ടും തെരഞ്ഞെടുക്കപ്പെട്ടു.
സോവിയറ്റു പക്ഷത്തുള്ള രാജ്യങ്ങളിൽ നിന്നും ഗിനി റിപ്പബ്ലിക്കിനുവേണ്ടി ഇദ്ദേഹം സഹായം സ്വീകരിച്ചിരുന്നു.
1984 മാർച്ച്.
26-ന് ഒഹായോവിലെ ക്ലീവ് ലൻഡിൽ ഇദ്ദേഹം നിര്യാതനായി.
2021 ഒക്ടോബറിൽ, 1971 ഒക്ടോബർ കൂട്ടക്കൊലയുടെ 50-ാം വാർഷികത്തോടനുബന്ധിച്ച്, സാക്കോ ടൂറി ഭരണകൂടത്തിൻ കീഴിൽ വധിക്കപ്പെട്ട 70 ഗിനിയക്കാരുടെ ബന്ധുക്കൾ പ്രസിഡന്റ് മാമാടി ഡംബൗയയോട് പുനരധിവാസത്തിനും ഇരകൾക്ക് മാന്യമായ ശവസംസ്കാരത്തിനും ആവശ്യപ്പെട്ടു.
അവലംബം Henry Louis Gates,  Anthony Appiah (eds).
Africana: The Encyclopedia of the African and African. ' Ahmed Sékou Touré pp1857–58. Basic Civitas Books (1999). ISBN 0465000711 Molefi K. Asante, Ama Mazama. Encyclopedia of Black Studies. Sage Publications (2005) ISBN 076192762X Ibrahima Baba Kake. Sékou Touré. Le Héros et le Tyran. Paris, 1987, JA Presses. Collection Jeune Afrique Livres.  254 p Lansiné Kaba.  From Colonialism to Autocracy: Guinea under Sékou Touré, 1957–1984; in Decolonization and African Independence, the Transfers of Power, 1960-1980. Prosser Gifford and William Roger Louis(eds). New Haven: Yale University Press, 1988. Phineas Malinga. Ahmed Sékou Touré: An African Tragedy Archived 2018-10-22 at the Wayback Machine . Baruch Hirson. Communalism and Socialism in Africa: The Misdirection of C.L.R . James . Communalism and Socialism in Africa, 1989. John Leslie. Towards an African socialism , International Socialism (1st series), No.1, Spring 1960, pp. 15–19. Alpha Mohamed Sow, Conflits ethnique dans un État révolutionnaire (Le cas Guinéen) , in  Les ethnies ont une histoire, Jean-Pierre Chrétien, Gérard Prunier (ed), pp. 386–405, KARTHALA Editions (2003) ISBN 2845863896 Parts of this article were translated from French Wikipedia's fr:Ahmed Sékou Touré .
പുറത്തേക്കുള്ള കണ്ണികൾ Archived 2013-08-27 at the Wayback Machine .
1959 Time Magazine cover story about Sékou Touré WebGuinee - Sekou Toure Archived 2018-03-18 at the Wayback Machine .
Publishes full text of books and articles as well photos of Sekou Toure Camp Boiro Memorial .
More information about Ahmed Sékou Touré (French) Archived 2007-02-17 at the Wayback Machine .
Conflict history: Guinea Archived 2007-07-15 at Archive.is , 11 May 2007.
International Crisis Group കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഹമ്മദ് സെക്കൂ ടൂറെ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഹമ്മദ് ഹുസൈൻ, മുഹമ്മദ് ഹുസൈൻ Ustad Ahmed Hussain - Ahmed and Mohammed Hussain -Indian Ghazal singers Ustad Mohammad Hussain - Ahmed and Mohammed Hussain -Indian Ghazal singers
രാജസ്ഥാന്റെ തലസ്ഥാനമായ ജയ്പ്പൂരിൽ നിന്നുള്ള ഗസൽ ഗായകരാണ് അഹമ്മദ് ഹുസൈനും മുഹമ്മദ് ഹുസൈനും .
ശാസ്ത്രീയ ഗസൽ ഗായകരായ ഇവർ സഹോദരന്മാരാണ്.
രാജസ്ഥാനിലെ പ്രശസ്ത ഗസൽ , തുംരി ഗായകനായ ഉസ്താദ് അഫ്സൽ ഹുസൈന്റെ മക്കളാണിവർ.
ഗസൽ, ഭാരതീയ ശാസ്ത്രീയ സംഗീതം, ഭജൻ എന്നീ സംഗീത രൂപങ്ങൾ ഇവർ ആലപിക്കാറുണ്ട്.
ശാസ്ത്രീയ സംഗീതവും തും രിയും പാടിക്കൊണ്ട് 1958-ൽ ആണ് ഇവർ പാടാനാരംഭിച്ചത്.
ഇവരുടെ ആദ്യത്തെ ആൽബമായ ഗുൽദസ്ത 1980ൽ പുറത്തിറങ്ങുകയും വലിയ ജനപ്രീതി നേടുകയും ചെയ്തു.
അതിന് ശേഷം 50-ഓളം ആൽബങ്ങൾ ഇവർ പുറത്തിറക്കി.
ഇവരുടെ മക്കളായ ജാവേദ് ഹുസൈൻ, മസ്സം ഹുസൈൻ, ഇമ്രാൻ ഹുസൈൻ എന്നിവരും പാട്ടുകാരാണ്.
അവാർഡ് സംഗീത നാടക അക്കാദമി പുരസ്കാരം, വർഷം- 2000.
ആൽബങ്ങൾ Naat Rifaaqat Mukhatib Shamakhana Kabhi Kabhi Noor-E-Islam Khayal-E-Yaar Pyar Ka Jazba Greatest Hits - 2 Discs [HMV] Rahnuma Zindagi Guldasta (First Album) Nissar Shraddha (Bhajan) Bhavna (Bhajan) Anupam Vani (Bhajan) Re-Man Sarmaya [released : 19 September 2006](Label: Fontana India) Aagosh Safaq Dil Ki baat Raaz-E-ulfat Aah kashish Mohabbat Izhaar Humkhayal Veer-Zara Ghazals Geet Ai-Saba Khayaal - Geets Ghazals ( Live ) Kah Kashan Vol.
1 ( Live ) Shamakhana Vol.
2 : A Live Mehfil Of Ghazals The Golden Moments - Ahmed Hussain - Mohammed Hussain (SAREGAMA) The Golden Moments - "Purkaif Hawayen Hain" The Golden Moments - "Pyar Ka Jazba" The Golden Moments - "Mausam Aayenge - Jaayenge" Kabhi Kabhi Alad Ballad Bawe Da-Satrangi (Punjabi) The Great Ghazals Dhola Vasda Raven (Punjabi) Ek Hi Saroop (Punjabi) Tasveer Khwab Basera [Nov, 2010] Anurodher Asar - Vol.
2 [January 1994] (Bengali) maan bhi ja അവലംബങ്ങൾ വാണിജ്യം വർഗ്ഗം:കൃഷി - അപൂർണ്ണലേഖനങ്ങൾ - { { Agri-stub } } വ്യാപാരം വർഗ്ഗം:വ്യാപാരം - അപൂർണ്ണലേഖനങ്ങൾ - { { Business-stub } } കമ്പനികൾ വർഗ്ഗം:കമ്പനികൾ - അപൂർണ്ണലേഖനങ്ങൾ - { { Company-stub } } വർഗ്ഗം:ഇന്ത്യൻ കമ്പനികൾ - അപൂർണ്ണലേഖനങ്ങൾ - { { India-company-stub } } വർഗ്ഗം:പുസ്തകപ്രസാധകർ- അപൂർണ്ണലേഖനങ്ങൾ - { { Publish-company-stub } } സാമ്പത്തികശാസ്ത്രവും ധനകാര്യവും വർഗ്ഗം:സാമ്പത്തികശാസ്ത്രവും ധനകാര്യവും - അപൂർണ്ണലേഖനങ്ങൾ - { { Econ-stub } } തൊഴിൽ വർഗ്ഗം:തൊഴിൽ - അപൂർണ്ണലേഖനങ്ങൾ - { { Job-stub } }
ആന്റിക്രൈസ്റ്റ് (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Antichrist_(disambiguation)
ആന്റിക്രൈസ്റ്റ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അന്തിക്രിസ്തു - ക്രിസ്തീയ വിശ്വാസ പ്രകാരം വരാനിരിക്കുന്ന വ്യാജ മിശിഹാ.
ആന്റിക്രൈസ്റ്റ് - പുറത്തിറങ്ങാനിരിക്കുന്ന മലയാള ചലച്ചിത്രം.
ആന്റിക്രൈസ്റ്റ് - 2009ൽ പുറത്തിറങ്ങിയ ഇംഗ്ലിഷ് ചലച്ചിത്രം.
ആന്റിക്രൈസ്റ്റ് - 1888ൽ പുറത്തിറങ്ങിയ ഫ്രീഡ്രിക്ക് നീച്ചയുടെ ഒരു കൃതി.
ആന്റിഗണി
ആന്റിഗണി ( / æ n ˈ t ɪ ɡ ə n iː / (an|TIG|ə-nee); പുരാതന ഗ്രീക്ക് : Ἀντιγόνη ഇംഗ്ലീഷിൽ ആന്റിഗൺ Antigone) ഗ്രീക്കു പുരാണകഥകളിലെ ദുരന്ത നായികയാണ്.
ശാപഗ്രസ്തരായ ഈഡിപസ് -ജോകാസ്റ്റാ ദമ്പതികളുടെ മകളാണ് ആന്റിഗണി.
സോഫക്ലിസും യൂറിപിഡിസും  ആന്റിഗണിയെ കേന്ദ്രകഥാപാത്രമാക്കി  നാടകങ്ങൾ രചിച്ചിട്ടുണ്ട്.
രണ്ടു നാടകകൃത്തുക്കളും വ്യത്യസ്തമായ രീതിയിലാണ് കഥ പറയുന്നതെങ്കിലും ആന്റിഗണി ധൈര്യവും നിശ്ചയദാർഢ്യവും ഉള്ളവളായാണ്  ചിത്രീകരിക്കപ്പെട്ടിരിക്കുന്നത്.
ഥീബസിലെ രാജാവ് ഈഡിപസിന്   ജോകാസ്റ്റ രാജ്ഞിയിൽ നാലു സന്താനങ്ങളുണ്ടായി.
പോളിനൈകസ്, എറ്റോക്ലിസ്,  എന്ന രണ്ടു പുത്രന്മാരും ആന്റിഗണി, ഇസ്മേൻ എന്നു രണ്ടു പുത്രിമാരും.
വളരെ വൈകി സ്വന്തം മകനായ ഈഡിപസിനേയാണ് താൻ പരിണയിച്ചതെന്ന സത്യം മനസ്സിലാക്കിയ ജോകാസ്റ്റ ആത്മഹത്യ ചെയ്യുന്നു.
പശ്ചാത്താപഗ്രസ്തനായ ഈഡിപസ് സ്വന്തം കണ്ണുകൾ കുത്തിപ്പൊട്ടിക്കുകയും സിംഹാസനമൊഴിയുകയും ചെയ്യുന്നു.
തത്കാലത്തേക്ക്  ജോകാസ്റ്റയുടെ സഹോദരൻ ക്രയോൺ അധികാരമേൽക്കുന്നു.
പക്ഷെ പിന്നീട്   ക്രയോണും ഥീബസ് ജനതയും ഈഡിപസിനെ നാടുകടത്താൻ തീരുമാനിക്കുന്നു.
ദേശാടനത്തിനു  പോകാൻ നിർബന്ധിതനായപ്പോൾ അന്ധനായ പിതാവിനു തുണയായി   മകൾ ആന്റിഗണിയും പുറപ്പെടുന്നു.
ഇസ്മേൻ ഥീബസിൽത്തന്നെ തുടരുന്നു.
ദേശാടനത്തിനടയിൽ ഏതൻസിലെത്തിയ ഈഡിപസിനെ രാജാവ് തെസ്യുസ് അനുകമ്പാപൂർവം സ്വീകരിച്ചു ആശ്രയം നല്കി.
ഏതൻസിനു സമീപം  കൊളണസ് എന്ന  കടൽതീരഗ്രാമത്തിലാണ് ഈഡിപസ് മകളോടൊപ്പം അന്ത്യദിവസങ്ങൾ കഴിച്ചു കൂട്ടിയത്.
മരണസമയത്ത് ആന്റിഗണിയും ഇസ്മെനും ഈഡിപസിനടുത്തുണ്ടായിരുന്നു.
അച്ഛന്റെ മരണശേഷം ആന്റിഗണി സഹോദരി ഇസ്മേനോടൊപ്പം  ഥീബസിലേക്കു തിരികെ ചെല്ലുന്നു.
ഈഡിപസ് മരിച്ചതോടെ ആൺമക്കൾ സിംഹാസനത്തിനായി കലഹിച്ചു.
മൂത്തമകൻ പോളിനൈകസ് , ഥീബസിനെതിരായി  പടയെടുത്തു.
ഇളയമകൻ എറ്റോക്ലിസ് ക്രയോണിന്റെ വശം ചേർന്ന് ഥീബസിനെ സംരക്ഷിക്കാനും.
യുദ്ധത്തിൽ ഇരു സഹോദരന്മാരും കൊല്ലപ്പെട്ടു.
തന്നെ ജന്മദേശമായ ഥീബസിൽ തന്നെ അടക്കം ചെയ്യണമെന്നായിരുന്നു പോളിനൈകസിന്റെ അപേക്ഷ.
ക്രയോണിന്റെ രാജശാസന
ക്രയോൺ, എറ്റോക്ലിസിന്റെ അന്ത്യകർമങ്ങൾ യഥാവിധി നടത്തി, പക്ഷെ ഥീബസിനെതിരായി പടയെടുത്ത  പോളിനൈകസിനെ രാജദ്രോഹിയെന്നു മുദ്രകുത്തി  ശവമടക്കു നിഷേധിച്ചു.
തന്റെ കല്പന ലംഘിക്കുന്നവർക്ക് മരണശിക്ഷയാവും ഫലം എന്നും വിളംബരം ചെയ്തു.
പോളിനൈകസിന്റെ ജഡം പട്ടികളും പക്ഷികളും കൊത്തിവലിക്കാനായി വെളിമ്പ്രദേശത്ത് ഉപേക്ഷിക്കപ്പെട്ടു .
ആന്റിഗണിയുടെ പ്രതികരണം
സ്വയം  മരിക്കേണ്ടി വന്നാലും സഹോദരന്റെ ജഡം മറവു ചെയ്തേ അടങ്ങൂ എന്ന്  ആന്റിഗണി നിശ്ചയിച്ചു .
അങ്ങനെ ചെയ്യുകയും ചെയ്തു.
വിവരം ക്രയോണിന്റെ ചെവിയിലുമെത്തി.
ആന്റിഗണി കുറ്റം സമ്മതിച്ചു .
രാജശാസന ലംഘിച്ചെങ്കിലും അതിനുപരിയായുള്ള  അലിഖിത ധാർമികനിയമങ്ങളാണ്  താൻ പാലിച്ചതെന്ന് സോഫോക്ലിസിന്റെ   ആന്റിഗണി പ്രസ്താവിക്കുന്നു.
ആന്റിഗണിയുടെ അന്ത്യം
ആന്റിഗണിയെ കൊല്ലാൻ ക്രയോൺ ഉത്തരവിടുന്നു.
ആന്റിഗണിയുടെ പ്രതിശ്രുതവരനും, സ്വന്തം മകനുമായ  ഹൈമൻ്റെ യാചനകൾ ക്രയോൺ തട്ടിമാറ്റുന്നു.
ഥീബസ് ജനത ഒന്നടങ്കം ആന്റിഗണിയെച്ചൊല്ലി   ദുഃഖമാചരിക്കയാണെന്ന് ഹൈമൻ പറയുന്നു .
ഇത്  ക്രയോണിനെ   കൂടുതൽ ക്രുദ്ധനാക്കുന്നു.
മകന്റെ മുന്നിൽ വെച്ചു തന്നെ അവന്റെ ഭാവിവധുവിന്റെ ജീവനെടുക്കുമെന്ന് ഭീഷണിപ്പെടുത്തുന്നു .
ആന്റിഗണിയെ കൊന്ന പാപം തനിക്കേൽക്കാതിരിക്കാൻ, അവളെ  ജീവനോടെ കല്ലറക്കകത്ത് അടക്കം ചെയ്യാൻ ക്രയോൺ തീരുമാനിക്കുന്നു .
ഒടുവിൽ രാജഗുരു ടൈറസിസിന്റെ താക്കീതുകളാൽ മനസ്സു മാറി ആന്റിഗണിയെ വിടുവിക്കാൻ സന്നദ്ധനാകുന്നു .
എന്നാൽ ഇതിനകം ആന്റിഗണി ആത്മഹത്യ ചെയ്തു കഴിഞ്ഞിരുന്നു.
മനംനൊന്ത് ഹൈമനും  ആത്മഹത്യ ചെയ്യുന്നു, ഇങ്ങനെയാണ് സോഫോക്ലീസിന്റെ വി വരണം .
യൂറിപ്പിഡിസിന്റെ  ആന്റിഗണി നാടകം ഏതാണ്ട്  മുഴുവനായും   നഷ്ടമായിരിക്കുന്നു.
ലഭ്യമായ വിവരങ്ങളനുസരിച്ച്     ഹൈമൻ ആന്റിഗണിയെ രക്ഷപ്പെടുത്തിയതായും അവർ വിവാഹിതരായതായും പിന്നീടെപ്പോഴോ ക്രയോൺ അവരെ കണ്ടെത്തി വധിച്ചതായുമാണ്   കഥ.
അവലംബം ↑ ↑ Antigone , പുറം.
sfn error: no target: CITEREFAntigone ( help ) ↑ Antigone , പുറം.
sfn error: no target: CITEREFAntigone ( help ) 1 2 Antigone , പുറം.
77,85.
sfn error: no target: CITEREFAntigone ( help ) ↑ The Antigone of Euripides ഗ്രന്ഥസൂചിക Antigone of Sophocles in Greek and English with introduction notes {{ cite book }} :  CS1 maint: multiple names: authors list ( link ) Oedipus Tyrannus
ആന്റിഗ്വ റിക്രിയേഷൻ ഗ്രൗണ്ട് ഇംഗ്ലീഷ് വിലാസം https://ml.wikipedia.org/wiki/Antigua_Recreation_Ground
ആന്റിഗ്വ ആന്റ് ബാർബുഡയുടെ ദേശീയ സ്റ്റേഡിയമാണ് ആന്റിഗ്വ റിക്രിയേഷൻ ഗ്രൗണ്ട് .
ആന്റിഗ്വ ദ്വീപിലെ സെന്റ് ജോൺസിലാണ് ഈ സ്റ്റേഡിയം സ്ഥിതി ചെയ്യുന്നത്.
വെസ്റ്റ് ഇൻഡീസ് ക്രിക്കറ്റ് ടീം , ആന്റിഗ്വ ആന്റ് ബാർബുഡ ദേശീയ ഫുട്ബോൾ ടീം എന്നീ ടീമുകൾ ഈ സ്റ്റേഡിയം ഉപയോഗിക്കുന്നുണ്ട്.
ഇത് കൂടാതെ അത്ലട്ടിക്സ് മത്സരങ്ങളും ഈ സ്റ്റേഡിയത്തിൽ നടക്കാറുണ്ട്.
ടെസ്റ്റ് ക്രിക്കറ്റ് പദവിയുള്ള സ്റ്റേഡിയമാണിത്.
1981ൽ ഇംഗ്ലണ്ടും വെസ്റ്റ് ഇൻഡീസും തമ്മിലായിരുന്നു ആദ്യത്തെ ടെസ്റ്റ്‌ മത്സരം.
52-ാമത്തെ ടെസ്റ്റ്‌ ക്രിക്കറ്റ് സ്റ്റേഡിയമാണ് ഇത്.
പൊതുവെ ബാറ്റിങ്ങിന് അനുകൂലമായ പിച്ചാണ് ഇവിടെയുള്ളത്.
2007ലെ ലോകകപ്പിനുവേണ്ടി മറ്റൊരു ക്രിക്കറ്റ് സ്റ്റേഡിയം നിർമിച്ചതിനാൽ ഈ സ്റ്റേഡിയം വിസ്മരിക്കപ്പെട്ടു .
ടെസ്റ്റ് ക്രിക്കറ്റിൽ മൂന്ന് ട്രിപ്പിൾ സെഞ്ച്വറികൾ ഈ ഗ്രൗണ്ടിൽ കുറിക്കപ്പെട്ടിട്ടുണ്ട്.
ആന്റിന്യൂട്രിയന്റ് ഇംഗ്ലീഷ് വിലാസം https://ml.wikipedia.org/wiki/Antinutrient ഫൈറ്റിക് ആസിഡ് (ചിത്രത്തിലെ ഡിപ്രോട്ടോണേറ്റഡ് ഫൈറ്റേറ്റ് അയോൺ ) ഭക്ഷണത്തിൽ നിന്ന് ധാതുക്കൾ ആഗിരണം ചെയ്യുന്നതിനെ തടസ്സപ്പെടുത്തുന്ന ഒരു ആന്റിന്യൂട്രിയന്റാണ്.
പോഷകങ്ങൾ ശരീരം ആഗിരണം ചെയ്യുന്നതിനെ തടസ്സപ്പെടുത്തുന്ന പ്രകൃതിദത്ത അല്ലെങ്കിൽ സിന്തറ്റിക് സംയുക്തങ്ങളാണ് ആന്റിന്യൂട്രിയന്റുകൾ എന്ന് അറിയപ്പെടുന്നത്.
പോഷകാഹാര പഠനങ്ങൾ ഭക്ഷണ സ്രോതസ്സുകളിലും പാനീയങ്ങളിലും സാധാരണയായി കാണപ്പെടുന്ന ആന്റിന്യൂട്രിയന്റുകളിൽ ശ്രദ്ധ കേന്ദ്രീകരിക്കുന്നു.
ആന്റിന്യൂട്രിയന്റുകൾ മരുന്നുകൾ, ഭക്ഷ്യ സ്രോതസ്സുകളിൽ സ്വാഭാവികമായി ഉണ്ടാകുന്ന രാസവസ്തുക്കൾ, പ്രോട്ടീനുകൾ, അല്ലെങ്കിൽ പോഷകങ്ങളുടെ അമിത ഉപഭോഗം എന്നിങ്ങനെ വിവിധ തരത്തിൽ ആവാം.
വിറ്റാമിനുകളും ധാതുക്കളും ബന്ധിപ്പിക്കുന്നതിലൂടെയോ അവയുടെ ആഗിരണം തടയുന്നതിലൂടെയോ എൻസൈമുകളെ തടയുന്നതിലൂടെയോ ആന്റിന്യൂട്രിയന്റുകൾ പ്രവർത്തിച്ചേക്കാം.
ചരിത്രത്തിലുടനീളം, മനുഷ്യർ ആന്റിന്യൂട്രിയന്റുകൾ കുറയ്ക്കാൻ വിളകൾ വളർത്തിയിട്ടുണ്ട്, അസംസ്കൃത ഭക്ഷ്യവസ്തുക്കളിൽ നിന്ന് അവയെ നീക്കം ചെയ്യുന്നതിനും പോഷകങ്ങളുടെ ജൈവ ലഭ്യത വർദ്ധിപ്പിക്കുന്നതിനുമായി പാചക പ്രക്രിയകൾ മനുഷ്യർ വികസിപ്പിച്ചെടുത്തിട്ടുണ്ട്, പ്രത്യേകിച്ച് മരച്ചീനി പോലുള്ള പ്രധാന ഭക്ഷണങ്ങളിൽ.
മെക്കാനിസങ്ങൾ ധാതുക്കൾ ആഗിരണം ചെയ്യുന്നത് തടയുന്ന പ്രവർത്തനം
കാൽസ്യം , മഗ്നീഷ്യം , ഇരുമ്പ് , ചെമ്പ്, സിങ്ക് തുടങ്ങിയ ധാതുക്കളുമായി ശക്തമായി ബന്ധപ്പെടാനുള്ള കഴിവ് ഫൈറ്റിക് ആസിഡിന് ഉണ്ട്.
ഇത് പ്രെസിപ്പിറ്റേഷന് കാരണമാകുകയും അതുവഴി ധാതുക്കൾ കുടലിൽ ആഗിരണം ചെയ്യാൻ ലഭ്യമല്ലാതാവുകയും ചെയ്യുന്നു.
പരിപ്പ്, വിത്തുകൾ, ധാന്യങ്ങൾ എന്നിവയുടെ പുറംതൊലിയിൽ ഫൈറ്റിക് ആസിഡുകൾ സാധാരണമാണ്.
മിനറൽ ചേലേഷനും പരിസ്ഥിതിയിലേക്ക് പുറപ്പെടുവിക്കുന്ന ബൗണ്ട് ഫോസ്ഫേറ്റുകളും കാരണം ഇതിന് കൃഷി , മൃഗങ്ങളുടെ പോഷണം, യൂട്രോഫിക്കേഷൻ എന്നിവയിൽ വലിയ പ്രാധാന്യമുണ്ട്.
ഫൈറ്റേറ്റ് (പോഷകം ഉൾപ്പെടെ) കുറയ്ക്കാൻ മില്ലിങ് ഉപയോഗിക്കാതെ, ഹിസ്റ്റിഡിൻ ആസിഡ് ഫോസ്ഫേറ്റ് തരം ഫൈറ്റേസുകൾ ചേർത്ത് മൃഗങ്ങളുടെ തീറ്റയിൽ ഫൈറ്റിക് ആസിഡിന്റെ അളവ് സാധാരണയായി കുറയ്ക്കുന്നു.
ഒക്‌സാലിക് ആസിഡും ഓക്‌സലേറ്റുകളും പല ചെടികളിലും ഗണ്യമായ അളവിൽ കാണപ്പെടുന്നു, പ്രത്യേകിച്ച് റബർബാബ് , ചായ , ചീര, പാലക്ക് , പർസ്‌ലെയ്ൻ എന്നിവയിൽ .
ഓക്സലേറ്റുകൾ കാൽസ്യവുമായി ബന്ധിക്കുകയും മനുഷ്യശരീരത്തിൽ അതിന്റെ ആഗിരണം തടയുകയും ചെയ്യുന്നു.
ഗ്ലൂക്കോസിനോലേറ്റുകൾ അയോഡിൻ ആഗിരണം ചെയ്യുന്നത് തടയുന്നു, ഇത് തൈറോയ്ഡ് ഗ്രന്ഥിയുടെ പ്രവർത്തനത്തെ ബാധിക്കുന്നു, അതിനാൽ അവയെ ഗോയിട്രോജൻ ആയി കണക്കാക്കുന്നു.
ബ്രോക്കോളി , ബ്രസ്സൽസ് മുളകൾ , കാബേജ് , കടുക്, മുള്ളങ്കി, കോളിഫ്ലവർ തുടങ്ങിയ സസ്യങ്ങളിൽ ഇവ കാണപ്പെടുന്നു.
എൻസൈം തടസ്സം
ട്രിപ്സിൻ, പെപ്സിൻ, കുടലിലെ മറ്റ് പ്രോട്ടീസുകൾ എന്നിവയുടെ പ്രവർത്തനങ്ങളെ തടയുന്ന പദാർത്ഥങ്ങളാണ് പ്രോട്ടീസ് ഇൻഹിബിറ്ററുകൾ, ഇത് ദഹനത്തെയും തുടർന്നുള്ള പ്രോട്ടീന്റെ ആഗിരണത്തെയും തടയുന്നു.
ഉദാഹരണത്തിന്, സോയാബീനിൽ കാണപ്പെടുന്ന ബോമാൻ-ബിർക്ക് ട്രൈപ്സിൻ ഇൻഹിബിറ്റർ.
പയർവർഗ്ഗങ്ങളിൽ കാണപ്പെടുന്ന ചില ട്രൈപ്സിൻ ഇൻഹിബിറ്ററുകളും ലെക്റ്റിനുകളും ദഹനത്തെ തടസ്സപ്പെടുത്തുന്നു.
കൊഴുപ്പ് ഉൾപ്പെടെയുള്ള ചില ലിപിഡുകളുടെ ജലവിശ്ലേഷണത്തെ ഉത്തേജിപ്പിക്കുന്ന ഹ്യൂമൻ പാൻക്രിയാറ്റിക് ലിപേസ് പോലുള്ള എൻസൈമുകളെ ലിപേസ് ഇൻഹിബിറ്ററുകൾ തടസ്സപ്പെടുത്തുന്നു.
ഉദാഹരണത്തിന്, പൊണ്ണത്തടി ചികിത്സയിൽ ഉപയോഗിക്കുന്ന മരുന്ന് ആയ ഓർലിസ്റ്റാറ്റ് ഉപയോഗം മൂലം കൊഴുപ്പിന്റെ ഒരു ശതമാനം ദഹിക്കാതെ ദഹനനാളത്തിലൂടെ കടന്നുപോകുന്നു.
അന്നജത്തിന്റെയും മറ്റ് സങ്കീർണ്ണ കാർബോഹൈഡ്രേറ്റുകളുടെയും ഗ്ലൈക്കോസിഡിക് ബോണ്ടുകളെ തകർക്കുന്ന എൻസൈമുകളുടെ പ്രവർത്തനത്തെ അമൈലേസ് ഇൻഹിബിറ്ററുകൾ തടയുന്നു, ഇത് ലളിതമായ ഷുഗറിന്റെ റിലീസും ശരീരത്തിലെ അതിന്റെ ആഗിരണവും തടയുന്നു.
ലിപേസ് ഇൻഹിബിറ്ററുകൾ പോലെ, അവ ഭക്ഷണ സഹായിയായും പൊണ്ണത്തടി ചികിത്സയായും ഉപയോഗിക്കുന്നു.
അവ പലതരം ബീൻസുകളിൽ ഉണ്ട്; വാണിജ്യപരമായി ലഭ്യമായ അമൈലേസ് ഇൻഹിബിറ്ററുകൾ വെളുത്ത കിഡ്നി ബീൻസിൽ നിന്ന് വേർതിരിച്ചെടുക്കുന്ന വസ്തുവാണ്.
ആവശ്യമായ പോഷകങ്ങൾ അമിതമായി കഴിക്കുന്നതും പോഷക വിരുദ്ധ ആന്റിന്യൂട്രിയന്റ് പ്രവർത്തനത്തിന് കാരണമാകും.
ഭക്ഷണത്തിലെ നാരുകൾ അമിതമായി കഴിക്കുന്നത് കുടലിലൂടെയുള്ള ട്രാൻസിറ്റ് സമയം കുറയ്ക്കുക വഴി മറ്റ് പോഷകങ്ങൾ ആഗിരണം ചെയ്യുന്നത് കുറയ്ക്കും.
എന്നിരുന്നാലും, ഈ പ്രഭാവം പലപ്പോഴും പ്രായോഗികമായി കാണപ്പെടുന്നില്ല, ആഗിരണം ചെയ്യപ്പെടുന്ന ധാതുക്കളുടെ കുറവ് പ്രധാനമായും നാരുകളുള്ള ഭക്ഷണത്തിലെ ഫൈറ്റിക് ആസിഡുകൾ കാരണമാകാം എന്ന് പറയുന്നു.
ഇരുമ്പ് അടങ്ങിയ ഭക്ഷണങ്ങൾക്കൊപ്പം കാൽസ്യം കൂടുതലുള്ള ഭക്ഷണങ്ങൾ ഒരേസമയം കഴിക്കുന്നതു, കാൽസ്യത്തിന് തടയാൻ കഴിയുന്ന ഇരുമ്പ് ട്രാൻസ്പോർട്ട് പ്രോട്ടീൻ hDMT1 ഉൾപ്പെടുന്ന ഒരു അവ്യക്തമായ സംവിധാനം വഴി ഇരുമ്പിന്റെ ആഗിരണം കുറയ്ക്കും.
അസംസ്കൃത മുട്ടയുടെ വെള്ളയിൽ സജീവമായ രൂപത്തിൽ കാണപ്പെടുന്ന ആന്റി ന്യൂട്രിയന്റാണ് അവിഡിൻ .
ഇത് ബയോട്ടിനുമായി ( വിറ്റാമിൻ ബി 7) വളരെ ദൃഢമായി ബന്ധിക്കുന്നു ഇതുമൂലം മൃഗങ്ങളിലും അങ്ങേയറ്റത്തെ സന്ദർഭങ്ങളിൽ, മനുഷ്യരിലും ബി 7 ന്റെ കുറവ് ഉണ്ടാകാം.
ആന്റിന്യൂട്രിയന്റുകളുടെ വ്യാപകമായ രൂപമായ ഫ്ലേവനോയ്ഡുകൾ, ടാനിനുകൾ ഉൾപ്പെടുന്ന ഒരു കൂട്ടം പോളിഫെനോളിക് സംയുക്തങ്ങളാണ്.
ഈ സംയുക്തങ്ങൾ ഇരുമ്പ്, സിങ്ക് തുടങ്ങിയ ലോഹങ്ങളെ ചേലേറ്റ് ചെയ്യുകയും ഈ പോഷകങ്ങളുടെ ആഗിരണം കുറയ്ക്കുകയും ചെയ്യുന്നു, കൂടാതെ അവ ദഹനത്തിനെ സഹായിക്കുന്ന എൻസൈമുകളെ തടയുകയും പ്രോട്ടീനുകളെ പ്രെസിപ്പിറ്റേറ്റ് ചെയ്യുകയും ചെയ്യും.
സസ്യങ്ങളിലെ സാപ്പോണിനുകൾ ആൻറി ഫീഡന്റുകൾ പോലെ പ്രവർത്തിച്ചേക്കാം അവയെയും ആന്റിന്യൂട്രിയന്റുകളായി തരംതിരിക്കാം.
കാണപ്പെടലും നീക്കംചെയ്യലും
വിവിധ കാരണങ്ങളാൽ മിക്കവാറും എല്ലാ ഭക്ഷണങ്ങളിലും ആന്റിന്യൂട്രിയന്റുകൾ ചില തലങ്ങളിൽ കാണപ്പെടുന്നു.
എന്നിരുന്നാലും, ആധുനിക വിളകളിൽ, ഒരുപക്ഷേ വളർത്തൽ പ്രക്രിയയുടെ ഫലമായി അവയുടെ അളവ് കുറയുന്നു.
ജനിതക എഞ്ചിനീയറിംഗ് ഉപയോഗിച്ച് ആന്റിന്യൂട്രിയന്റുകൾ പൂർണ്ണമായും ഇല്ലാതാക്കാനുള്ള സാധ്യത ഇപ്പോൾ നിലവിലുണ്ട്; പക്ഷേ, ഈ സംയുക്തങ്ങൾക്ക് ഗുണകരമായ ഫലങ്ങളുണ്ടാകാമെന്നതിനാൽ, അത്തരം ജനിതകമാറ്റങ്ങൾ ഭക്ഷണങ്ങളെ കൂടുതൽ പോഷകപ്രദമാക്കും എങ്കിലും ആളുകളുടെ ആരോഗ്യം മെച്ചപ്പെടുത്തില്ല.